**Riistanhoitosuunnitelma**

**2020 – 2030**

Jaalan metsästysseura ry.

**Lähtötilanne**: 2007 päättyi viimeisimmän riistanhoitosuunnitelman voimassaolo. Välivuodet on riistanhoitotoimenpiteitä suoritettu aktiivisten jäsenten toimesta ja tänään voidaan todeta riistakantojen olevan kasvussa ja pienpetojen pyyntimäärien kohtuullisen hyvällä tasolla.

Riistakannat seuran alueella on suhteellisen hyvät. **Vesilintukanta** on hyvällä tasolla monipuolisista vesistöistä johtuen. Muuttomatkalla olevat vesilinnut ja hanhet runsastuttavat seuran alueen lintumääriä keväisin ja syksyisin. **Metsäkanalintukannat** ovat olleet matalia johtuen metsäelinympäristöjen muutoksesta. Lisääntynyt metsänomistajien ja metsäammattilaisten tieto riistan huomioon ottamisessa ovat lisänneet riistalle arvokkaan suojan jättämistä metsänhoitotöiden yhteydessä. Jaalan kirkonkylällä on pieni vakiintunut **fasaanikanta,** jota vahvistetaan vuosittaisilla istutuksilla. **Hirvikannanhoito** perustuu alueellisen kannanhoitosuunnitelmaan ja seuran alueella on pääsääntöisesti pysytty RHY:n suositusten tasolla. **Valkohäntäpeurakanta** on saatu nykyiselle tasolle aktiivisilla riistanhoitotoimenpiteillä ja kohtuullisella metsästyksellä. **Metsäkauriskanta** on kasvanut peurakannanhoitotoimenpiteiden siivellä**. Villisikoja** ja **karhuja** on havaittu vuosien aikana seuran aikana, mutta pysyvää kantaa ei ole muodostunut. **Supikoiran** pyynti on ollut aktiivista tuloksellista, mutta **minkin** pyynti on hiipunut huippuvuosilta. Jäseniä seuralla on 215, joista yli puolet metsästää aktiivisesti. Seuran jäsenet metsästävät aktiivisesti lukuisilla eri metsästystavoilla ja koiraroduilla. Metsästysvuokrasopimukset kattavat valtaosan seuran alueesta ja metsästysalueet ovat yhtenäiset.

**Tavoitteet**: Riistanhoitosuunnitelman tavoitteena on luoda puitteet suunnitelmalliselle riistanhoidolle seuran alueella. Oikean suuntaisella kanta-arviolla voidaan kesäkokouksessa tehdä tarvittavia päätöksiä rauhoituksista ja kiintiöistä. Mikäli jonkin riistaeläimen kanta kasvaa niin suureksi, että se aiheuttaa merkittävää haittaa tai tuhoja, voidaan kantaan ja yksilöihin kohdistaa normaalia suurempaa metsästyspainetta. Kannan kokoa seurataan saalistilastoilla, kolmiolaskennoilla, riistakameroilla ja jälki- sekä näköhavainnoilla. Tärkeää on, että kanta-arvio perustuu faktaan. Yksittäiset aktiiviset metsästäjät ovat edelleen tärkeimmässä asemassa kannanseurannassa, riistanhoitotöiden toteuttamisessa ja riistanhoidon neuvonnassa maanomistajille. Yhdistämällä yksittäisten metsästäjien aktiivisuudet, voidaan seuratasolla tehdä riistan elinvoimaisuuden kannalta merkittäviä hankkeita. Hankkeilla saadaan näkyvyyttä, luodaan positiivista kuvaa metsästyksestä, sekä voidaan hakea rahoitusta viranomaisilta ja hankerahoittajilta.

**Rahoitus:** Lähtökohtana on, että tehtävä työ on talkootyötä, josta ei makseta korvausta. Jäsenmaksusta vähintään 10 prosenttia käytetään vuosittain riistanhoidon perustason ylläpitämiseen. Jäsenet, joilla ei ole mahdollisuutta tehdä riistanhoitotyötä, annetaan mahdollisuus suorittaa se rahana talkoomaksun muodossa. Tarvittava lisärahoitus hankintaan järjestämällä tapahtumia, joissa kerätään rahaa suurelta yleisöltä, sekä haetaan erilaisten hankkeiden muodossa viranomaisilta ja säätiöiltä.

Valtaosa kustannuksista muodostuu ruokinnasta ja suolakivistä. Riistanhoitorakennelmien kunnostukseen menee pienempiä summia.

**Toteutus**

Tiedot eri riistalajien elinpaikoista kartoitetaan entistä paremmin ja havainnointia tehostetaan, jolloin päästään tarkempaan arvioon lajin todellisesta määrästä. Yhteistyötä ja tiedotusta lisätään eri yhteistyö tahojen kesken. Lisätään metsästyksen hyväksyttävyyttä. Yhdistyksen järjestötoiminnallinen taso pidetään korkeana, mikä takaa yhteistyökyvyn säilymisen jäsenten kesken. Riistakolmiolaskentoja (kesä/talvi/pelto) jatketaan ja ollaan tehokkaasti mukana piirin lajikohtaisessa seurannassa. Lisätään riistanhoitoyhteistyötä naapuriseurojen kanssa. Luodaan riistanhoidon painopisteitä hankemuotoisesti, mikä luo edellytykset perustasoa korkeampaan riistanhoidon tasoon. Koulutuksella ja talkoilla lisätään jäsenten tietotaitoa ja aktiivisuutta riistanhoitoon. Pidetään riistanhoidosta ajantasaista karttaa ja päivitetään riistanhoidon suunnitelmaa tarpeen mukaan.

Pitkävaikutteiset toimenpiteet

**Pelto:** Peltovaltaiset alueet seuran alueella ovat Hausanniemi, Kirkonkylä, Pahasaari, Palojärvi ja Pyörylä. Peltoriistan elinympäristöt ovat viimevuosikymmenien aikana kehittyneet maatalouden tehostumisen myötä huonompaan suuntaan.Useasti pellon viljelystä ei enää vastaa maanomistaja vaan vuokralainen. Elinympäristön parantaminen vaatii yhteistyötä sekä maanomistajan että pellonvuokraajan kanssa. Lisätään yhteistyötä viljelijöiden kanssa riistapeltojen tekemisessä ja suojavyöhykkeiden hoidossa. Maataloustuet mahdollistavat riistan huomioon ottamisen riistapeltojen ja suojavyöhykkeiden osalta. Peltoriistan huomioon ottamisessa suojan merkitys korostuu. Haukat ja huuhkajat verottavat ilman suojaa olevaa peltoriistaa. Riistapelloilla ja ruokintapaikoilla parannetaan riistan kuntoa ja tuottokykyä. Kameroilla ja peltokolmiolaskennalla voidaan seurata alueella talvehtivien riistakantojen kehittymistä.

**Metsä:** Metsänomistajat ja metsätyöntekijät ovat avainasemassa päätettäessä riistalle tärkeiden kohteiden hoidosta. Lisätään metsänomistajien ja metsäammattilaisten tietoisuutta riistametsän hoidossa erityisesti metsäkanalintujen kautta. Metsäkanalinnut ovat riistametsän ”sateenvarjo”lajeja. Kun olosuhteet ovat hyvät metsäkanalinnuille, viihtyy myös muukin riista. Metsäriista tarvitsee suojaa ja ravintoa. Hyvä riistametsä on tyypillisimmin sekametsää, jossa on runsas mustikkavarvusto sekä puuston koko- ja tiheysvaihtelua. Maanomistajia kannustetaan puuntuotannollisesti vähäarvoisten soiden ennallistamiseen.

<https://riista.fi/wp-content/uploads/2015/09/Riistametsanhoidon-ty%C3%B6ohjeet-2015-Web.pdf>

**Kosteikot ja vesistöt**: Seuran alueella sijaitsee runsaasti vesistöä. Pyhäjärvellä (Jaalanlahti, kyrönlahti, suolalahti, lintukymi) sijaitsee arvokkaat pyhäjärven NATURA alueet. Suomen riistakeskus on niittämällä estänyt kosteikkoalueen umpeenkasvua. Vesi ja kahlaajalintujen osalta kosteikot ovat elintärkeitä, lisäksi kosteikot ovat tärkeitä myös vesiensuojelun kannalta, sillä ne sitovat valuma-alueelta kulkeutuvia ravinteita ja kiintoaineita. Kosteikoiden alueella harjoitetaan aktiivista pienpetojen ja vahinkoa aiheuttavien lintujen pyyntiä. Seura on mahdollisuuksien mukaan talkootyöllä mukana, mikäli maanomistajat aikovat kosteikkoja maalleen perustaa. Pienpetopyynnin lisäämiseen anotaan tarvittaessa hankerahoitusta.

<https://www.slideshare.net/Riistakeskus/kosteikkoopas>

 Käytännön toimenpiteet

**Riistalaskennat:** Riistanhoitojaos järjestää talvi, kesä ja peltokolmiolaskennat.

**Ruokinta:** Ruokinta tapahtuu hukkakaura vapaalla viljalla. Vilja haetaan suoraan viljelijältä ja varastoidaan tarvittaessa kontteihin riistanhoitokeskittymien läheisyyteen. Konteista haetaan viljaa ruokintapaikoille. Juuriksia ja herneitä hankitaan tarpeen mukaan. **Suolakivet:** Seura hankkii vuosittain tarvittavan määrän suolakiviä. **Istutukset:** Fasaaneja istutetaan jaalanlahden, kyrön ja … pelloille vuosittain n. 10 pesivää kanaa.

**Verotussuunnittelu:** Verotussuunnittelua ruvetaan toteuttamaan, kun pienten sorkkaeläinten kanta nousee verotussuunnittelua tukevalle tasolle. Verotussuunnittelusta vastaa riistanhoitojaos, suunnitelma hyväksytään kesäkokouksessa.

**Rauhoitusalueet:** Seura rauhoittaa tarvittaessa 2-3 aluetta metsästykseltä, sen lisäksi lajikohtaisia rajoituksia voidaan tehdä kesäkokouksen päätöksellä, johtokunnan esityksen mukaisesti.

**Vahinkojen esto:** Ruokintapaikkojen ja suolakivien sijoittelussa huomioidaan riistan houkuttelu pois teiden ja viljelysten läheisyydestä. Aktiivisella metsästyksellä pyritään vähentämään sorkkaeläimiä valtatien laidoilta.

**Muu toiminta**

**…**

**Kanta-arviot:** Kanta-arviot perustuvat riistakameroilla tehtyihin havaintoihin, jälkilaskentaan ja riistakolmiolaskentoihin sekä jäsenten tekemiin saalistilastoihin ja ilmoituksiin. Osallistutaan RHY:n hirvilaskentoihin. Suurpetojen jälki ja näköhavainnot ilmoitetaan suurpetoyhdysmiehelle joka kirjaa ne valtakunnalliseen järjestelmään. Kannustetaan seuran jäseniä ilmoittamaan saaliinsa ja riistahavaintonsa omariistassa.

|  |
| --- |
| Vesilinnut ja hanhet |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| Vesilintukanta seuran alueella on hyvä johtuen runsaista vesistöistä. | Lisätään alueella pesivää kantaa. | Pöntöt ja putkipesät vesistöjen varsilla. Kosteikoista pidetään huolta seuran voimavarojen puitteissa. Uusia kosteikkoja perustetaan maanomistajalähtöisesti.Kannustetaan riistapeltojen perustamiseen kosteikkojen läheisyyteen.Ruokinta keväällä ja loppukesästä | Harjoitetaan aktiivista varislintujen ja pienpetojen metsästystä. Metsästetään vain riistalintuja. |

|  |
| --- |
| Metsäkanalinnut |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| Välttävä | Kohtuullinen | Lisätään metsänomistajan tietoisuutta riistametsän hoidossa.  | -Aktiivinen pienpetopyynti-Saalisrajoitukset-Kantaa seurataan kolmiolaskennoilla |

|  |
| --- |
| Fasaani |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| n. 15 talvehtivaa naarasta | Metsästystä kestävä | Lisätään kantaa istutuksilla.Talviruokinnalla parannetaan fasaanin selviämistä talvesta ja ohjataan pois kirkonkylän taajamasta. Jauhinkiviä ruokinnalle. Ruokintapaikoille nimetään vastuuhenkilöt.Tehdään riistapeltoja ja ruokintapaikkoja yhteistyössä maanomistajien kanssaParannetaan peltoalueiden metsästysvuokrasopimusten kattavuutta. | Aktiivinen varislintujen metsästys.Aktiivinen pienpetopyyntiSaalisrajoitukset  |

|  |
| --- |
| Sepelkyyhky |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| Hyvä | metsästystä kestävä | Riistapeltoja metsästyksen kannalta hyviin kohteisiin. Perustetaan loppukesästä ruokintapaikkoja | Kohdistetaan metsästys parveutuneisiin lintuihin |

|  |
| --- |
| Metsäjänis ja rusakko |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| kohtuullinen | kohtuullinen | Panostetaan kevättalven ruokintaa tarvittaessa.Viedään maastoon suolakiviä. | Metsästetään kohtuullisesti luontaiset kannanvaihtelut huomioon otten. |

|  |
| --- |
| Suurpedot |
| Metsästysjärjestelyt |
| Ollaan mukana yhteisluvissaIlmoitetaan näkö ja jälkihavainnot seuran suurpetoyhdysmiehelle joka on:Jari Okka  |

|  |
| --- |
| Majava |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| vähäinen | metsästettävä | Majavan metsätaloudelle aiheuttamia vahinkoja pyritään metsästyksellä Pitämään kurissa | Alueilla, joilla majava tekee vahinkoa, metsästetään tehostetusti. |

|  |
| --- |
| Hirvi |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
|  |  | Riistapelloilla ja suolakivillä pyritään pitämään hirvet mahdollisimman pitkään peltojen ympäristössä.  | SRVALupia anotaan oikeassa suhteessa hirvikantaan ja sen tuottoon.Talvijälkilaskenta.Metsästyksen aikainen seuranta.Painotetaan hirvenmetsästyksessä kouvola-heinolatien varteen. |

|  |
| --- |
| Valkohäntäpeura ja kauris |
| Nykyinen määrä | Tavoitemäärä | Elinympäristön hoitotoimet | Metsästysjärjestelyt |
| vähäinen mutta kasvaa | Valkohäntäpeurakanta samalla tasolla ja kauriskantaa kasvatetaan. | Alueelle tehdään tarpeen mukaan riistapeltoja ja ruokintapaikkoja, joissa ruokinta tapahtuu viljalla läpi talven. Ruokintapaikat ja riistapellot merkitään karttaan ja niille nimetään vastuuhenkilöt.Metsästetään tehostetusti vilkkaiden teiden varsilta.Aktiivinen pienpetopyynti | Kanta pidetään sellaisella tasolla, että metsästystä voidaan harjoittaa, kanta on elinvoimainen, eikä aiheuta kohtuutonta haittaa. |

|  |
| --- |
| Kettu, Supikoira, mäyrä |
| Nykyinen määrä | Tavoitemäärä | Metsästysjärjestelyt |
|  |  | Kannustetaan jäseniä aktiiviseen luola-, loukku-, haaska- ja pintapyyntiin seuran alueella. * Luolastoja ei vahingoiteta, luolat merkitään karttaan ja luolakoirapyynnissä kaivetut käytävät korjataan.
* Vuosittainen yhteisjahti (luola/pintapyynti)
* Pienpetopyyntikilpailu
 |

|  |
| --- |
| Minkki ja näätä |
| Nykyinen määrä | Tavoitemäärä | Metsästysjärjestelyt |
|  |  | Kannustetaan jäseniä aktiiviseen loukkupyyntiin seuran alueella. * Pienpetopyyntikilpailu
* Kannustetaan loukkupyyntiin
 |

|  |
| --- |
| Villisika |
| Nykyinen määrä | Tavoitemäärä | Metsästysjärjestelyt |
|  |  | Aktiivinen yhteistyö villisikojen havainnoinnissa maanomistajien kanssa. Yhteistyössä naapuriseurojen kanssa estetään vakiintuneen kannan muodostuminen seuran alueelle.  |

